Montecasino-moord: “Dis ŉ ingewikkelde saak”Maruschka Robinson en Jean-Pierre Malan tydens ‘n vorige verskyning in die hof. Foto: Werner Beukes / SAPA Die saak teen Jean-Pierre Malan (32) en Maruschka Robinson (24), wat verdink word van die moord op Dustan Blom (36), is Donderdag weer in die Randburg-landdroshof uitgestel. Die saak is tot 26 Maart uitgestel vir verdere ondersoek. Die twee verdagtes gaan ook na verwagting dan aansoek doen om borgtog. Staatsaanklaer Yusuf Baba het aan die hof gesê die staat sal nie noodwendig borgtog teenstaan nie, maar het die hof gewaarsku dat die saak ingewikkeld is en nie vinnig opgelos gaan word nie. “Die is ŉ baie ingewikkelde moord. Die saak is nie eenvoudig nie. Dit gaan moontlik lank duur voordat die saak opgelos is,” het Baba gesê. Blom, ŉ wewenaar en pa van ŉ tweeling, se lyk is op 22 September in die kattebak van sy voertuig in die parkeerterrein van Montecasino in Fourways, Johannesburg ontdek nadat veiligheidswagte ŉ slegte reuk uit die motor waargeneem het. Robinson, ŉ voormalige ontkleedanser, is op 24 September in hegtenis geneem. Malan, haar kêrel, is twee dae ná haar inhegtenisname in ŉ herberg in Randburg aangekeer. Robinson het na bewering ŉ kamer by Blom gehuur. Lees ook: Twee weer in hof vir Montecasino-moord Montecasino-lyk: Vier in hof vir bedrog Montecasino-lyk: Nog vier persone vas Montecasino-lyk: Twee bly in aanhouding Montecasino-lyk: Twee weer in hof Montecasino-lyk: Verdagte se bloed moet getoets word Montecasino-lyk: Albei verdagtes vandag in hof Montecasino-lyk: Verdagte in hof met vloekwoord op frokkie Montecasino-lyk: Man vas Montecasino-lyk: Oud-ontkleedanseres in hof Vrou vas vir Montecasino-lyk Gru-vonds by Montecasino